stanford-oval/wikipedia huggingface dataset:
סקירת קאס
ממצאים > טיפול הורמונלי

הדו"ח קבע כי נותרו פערי ידע רבים בנוגע לשימוש בטיפול הורמונלי להתאמה מגדרית בקרב קטינים, למרות שהשימוש בהם בקרב מבוגרים טרנסג'נדרים קיים כבר זמן רב, עקב ליקויים באיסוף נתוני מעקב ארוכי טווח ובמעקב אחרי תוצאות הטיפול אצל אוכלוסיות צעירות יותר. סקירה שיטתית אחת דירגה 53 מחקרים על טיפול הורמונלי להתאמה מגדרית תוך שימוש בגרסה מותאמת של סולם ניוקאסל-אוטווה, והעריכה רק מחקר אחד כבעל איכות גבוהה, 33 כבעלי איכות בינונית ו-19 כבעלי איכות נמוכה. בסך הכל, הסקירה מצאה ראיות מסוימות לכך שטיפול הורמונלי משפר מדדים פסיכולוגיים לאחר 12 חודשים, אך מצאה שהראיות לא מספקות או לא עקביות בנוגע לסיכונים וליתרונות הפיזיים של הטיפול. הסקירה המליצה כי צריך להיות "רציונאל קליני ברור" למרשם של טיפול הורמונלי מתחת לגיל 18.
ממצאים > התערבות פסיכו-סוציאלית

סקירה שיטתית אחת דירגה עשרה מחקרים על היעילות של התערבויות תמיכה פסיכו-סוציאלית בקטינים טרנסג'נדרים תוך שימוש בכלי להערכת שיטות מעורבות והעריכה רק אחד מהם כבעל איכות בינונית, כאשר תשעה הנותרים הוערכו כבעלי איכות נמוכה. הסקירה הגיעה למסקנה שלא ניתן להסיק מסקנות משמעותיות ויש צורך במחקר נוסף. בדו"ח הסקירה נאמר כי העדויות ליעילות טיפול פסיכו-סוציאלי היו חלשות במידה זהה (לאלו של טיפולים תרופתיים), אך שהתוצאה של טיפול פסיכולוגי היא "שיפור או היעדר שינוי לכאן או לכאן".
ממצאים > מסלולי טיפול קליני

הדו"ח מצא כי רופאים אינם מסוגלים לזהות אילו ילדים וצעירים יהיו בעלי זהות טרנסית מתמשכת בבגרותם, וכי עבור רובם, מסלול טיפול רפואי אינו המסלול המתאים ביותר. כאשר יש התוויה קלינית למסלול רפואי, יש להתייחס גם לבעיות נפשיות או פסיכו-סוציאליות כלליות. עקב היעדר נתוני מעקב, מספר האנשים שביצעו מעבר חוזר (Detransition) לאחר טיפול הורמונלי אינו ידוע.
צוות הסקירה ניסה לעבוד עם GIDS ושירותי המגדר למבוגרים של ה-NHS כדי "למלא חלק מהפערים בנתוני המעקב של כ-9,000 צעירים שעברו ב-GIDS כדי לפתח בסיס ראיות חזק יותר". עם זאת, למרות עידוד ה-NHS באנגליה, "שיתוף הפעולה הדרוש לא הגיע".
ממצאים > מסמכי קווים-מנחים בינלואמיים

סקירה שיטתית אחת דירגה 23 מסמכי קווים-מנחים אזוריים, לאומיים ובינלאומיים העוסקים בתחומים מרכזיים מעולם הטיפול כגון עקרונות טיפול, שיטות הערכה, והתערבויות רפואיות. נמצא שרוב המסמכים נעדרו יכולת עריכה עצמאית (למשל נעשו בכפיפות לממשלה) ופיתוח קפדני, וכמעט כולן הושפעו מההנחיות של אגודת האנדוקרינים משנת 2009 ומההנחיות האיגוד המקצועי העולמי לבריאות טרנסג'נדרים (WPATH) משנת 2012, שהיו בעצמן קשורות קשר הדוק. סקירת קאס הטילה ספק במהימנות ההנחיות, והגיעה למסקנה שלא ניתן ליישם בשלמותו שום מסמך הנחיות בינלאומי עבור טיפול בטרנסג'נדרים ב-NHS אנגליה.
ממצאים > דעות קליניות סותרות

הדו"ח זיהה דעות סותרות בקרב רופאים לגבי הטיפול המתאים, כאשר הציפיות לגבי אופי הטיפול חרגו לעיתים מהנורמות הקליניות. בדו"ח צוין כי מחלוקות על שפה כגון עימות בין גישות "חקרניות" ו"מאוששות" הביאו לכך שקשה לקבוע טרמינולוגיה נייטרלית. חלק מהרופאים חששו מעבודה עם צעירים על קשת הזהויות המגדריות. הדו"ח מצא שחלק מאנשי המקצוע היו מודאגים מכך שהם עלולים להיות מואשמים בביצוע טיפולי המרה, וכמו כן היו מודאגים מהחקיקה האוסרת על טיפולי המרה. הדו"ח המשיך ואמר כי אנשי מקצוע רבים "הואפלו על ידי ויכוח מקוטב לא מועיל סביב טיפולי המרה".
המלצות

הדו"ח קבע 32 המלצות המכסות תחומים כגון הערכה של ילדים וצעירים, אבחון, התערבויות פסיכולוגיות, מעבר חברתי, שיפור בסיס הראיות העומד בבסיס התערבויות רפואיות ולא רפואיות, מדכאי התבגרות וטיפולים הורמונליים, שיפורי שירות, חינוך והכשרה, מסלולי טיפול קליניים, מעבר חוזר, ואספקה פרטית של תרופות.
ההמלצות כללו:
פיתוח רשת מרכזים אזורית, והמשכיות טיפולית לבני 17-25.
שימוש בטיפולים פסיכולוגיים ותרופתיים סטנדרטיים לתחלואה נלווית כגון חרדה ודיכאון.
תוכניות טיפול מותאמות אישית, כולל הערכות פסיכולוגיות ואבחון שונות נוירולוגית והפרעות על רצף האוטיזם.
רופא ייעודי הלוקח אחריות אישית על בטיחותם של ילדים המקבלים טיפול.
שילדים ומשפחות השוקלים מעבר חברתי צריכים להפגש עם איש מקצוע קליני רלוונטי בהקדם האפשרי.
בריאיון לארגון הלהט"בי The Kite Trust הבהירה ד"ר קאס כי הסקירה לא קובעת כי מעכבי התבגרות הם מסוכנים, ואף המליצה כי יש לספקם, לצד פתרונות טיפוליים נוספים, גם לנוער טרנסי צעיר מגיל 15.
המלצה זו מנוגדת למדיניות שיישם NHS אנגליה בעקבות הסקירה, שאסרה על מתן מעכבי התבגרות לנוער טרנסי מחוץ למחקרים קליניים.
ביקורות על הסקירה

הביקורת לסקירה הייתה מעורבת. הסקירה זכתה לביקורות חיוביות ממספר גופים בבריטניה, בהם המפלגה השמרנית, ומפלגת הלייבור. לעומת זאת, מספר רב של גופים, במיוחד מחוץ לבריטניה, הביעו עמדה נייטרלית או ביקורתית כלפי הסקירה.
ביקורות על הסקירה > עמדות גופים רפואיים ואקדמיים > תומכות

האגודה הבריטית לפסיכולוגיה (אנ') ואגודת הפסיכיאטרים הממלכתית (אנ'),הארגונים המקצועיים הראשיים של פסיכולוגים ופסיכיאטרים בבריטניה, שיבחו שתיהן את הסקירה ותמכו בהמלצותיה. אגודת הפסיכיאטרים ציינה בתגובתה כי לחלק מהחברים הטרנסים בארגון, ולקהילה הטרנסית הרחבה, היו חששות לגבי זמינות הטיפולים בזמן ההמתנה למחקר, לצד חילוקי דעות לגבי מעבר חברתי או ההסברים האפשריים לגידול בהפניות.
האגודה המלכותית לרפואת ילדים ובריאות הילד (אנ'), הגוף המקצועי של רופאי ילדים בריטיים, הודתה לקאס ולצוות שלה על "פועלם האדיר". הם ציינו שהנתונים שנאספו זיהו חוסר ביטחון של רופאי ילדים ורופאי משפחה במפגש עם קבוצת חולים זו, בעיה אליה קבעו כי יינתן מענה בצורת פיתוח הכשרות חדשות.
ביקורות על הסקירה > עמדות גופים רפואיים ואקדמיים > נייטרליות

איגוד הרופאים הבריטי קרא בתחילה להשהות את יישומן של מסקנות הסקירה עד לבדיקה של האיגוד עצמו. לאחר התנגדות של למעלה מ-1,500 רופאים במכתב פתוח, שינה האיגוד את עמדתו ל"נייטרלית".
ביקורות על הסקירה > עמדות גופים רפואיים ואקדמיים > מתנגדות

האקדמיה האמריקאית לרפואת ילדים, האגודה האנדוקרינית, האגודה הקנדית לרפואת ילדים  והאגודה לבריאות ורפואת נוער חלקו כולן על המסקנה לפיה הראיות לטיפול הקיים בנוער טרנסי לוקות בחסר, וטענו כי הטיפול במעכבי התבגרות מינית הוא יעיל ובטוח.
בתגובתו לסקירה הסכים המרכז הרפואי של אוניברסיטת אמסטרדם עם הטענה לפיה יש צורך במחקרים נוספים, אך החשיב את ההמלצה לפיה יש לספק מעכבי התבגרות רק לנוער שמשתתף במחקר קליני כבלתי-אתית. כמו כן המליץ המרכז להרחיב את נגישותם של טיפולים שונים לנוער טרנסי בהולנד.
בעקבות פנייה של מספר חברים באגודת הפסיכיאטרים הממלכתית של אוסטרליה וניו זילנד אשר דרשו מהאגודה להכיר במסקנות סקירת קאס כרלוונטיות לשירותי רפואת המגדר לבני נוער באוסטרליה ולהקים גוף עצמאי שיחקור את שירותי רפואת המגדר לילדים ויישם את המלצותיה, קבעה האגודה כי היא מכירה בדיאלוג האקדמי ובדיון שנוצר בעקבות פרסום סקירות של הראיות וההמלצות שניתנו בעקבותיהן, אך סירבה לקרוא לממשלה לפתוח בחקירה בעקבות פרסום הסקירה, וקבעה כי יש להמשיך במסגרת הטיפול הקיימת.
האיגוד המקצועי העולמי לרפואת טרנסג'נדרים והאיגוד המקצועי של ארצות הברית לרפואת טרנסג'נדרים הוציאו הצהרה המתנגדת לסקירה, בטענה כי הארגונים "מודאגים מאוד" מתהליך כתיבת הסקירה ומתוכנה. בין הסיבות להתנגדות צוין כי בכתיבת הסקירה לא היו מעורבים בעלי ניסיון בתחום, נטען כי דרישתה של קאס לניסוי מבוקר הקצאה אקראית לא אפשרית בגלל מגבלות אתיות, ונקבע כי העדויות הקיימות מראות שהטיפולים הקיימים הם עוזרים ולרוב מצילי חיים. האיגוד המקצועי האוסטרלי לרפואת טרנסג'נדרים והאיגוד המקצועי של ניו זילנד לרפואת טרנסג'נדרים הוציאו הצהרה דומה, לפיה לסקירה אין רלוונטיות לאותן המדינות.
פרויקט אינטגריטי, שיתוף פעולה בין בית הספר לרפואה ובית הספר למשפטים באוניברסיטת ייל, פרסם מאמר הטוען כי מסקנות הסקירה סותרות את הראיות הקיימות. כמו כן נטען במאמר כי הסקירה לא ממליצה על איסור בטיפול בנוער טרנסג'נדרי, למרות שאלו עלולות להיות ההשלכות שלה. מאמר זה פורסם ללא ביקורת עמיתים. מאמר בז'ורנל Archives of Disease in Childhood טען כי המסמך של פרויקט אינגריטי אינו ניסיון אמין לקדם מדע, אלא ניסיון להשפיע על חקיקה בארצות הברית במסווה של ביקורת מדעית.
מכתב פתוח של 206 אקדמאים איריים העלה חששות בנוגע למתודולוגיה של הסקירה, וקרא להרחבת הנגישות לטיפול רפואי לנוער טרנסי באירלנד.
מסמך קווים מנחים של גופים רפואיים בגרמניה, אוסטריה ושוויץ, אשר הגיע למסקנה התומכת בטיפולים הקיימים לנוער טרנסג'נדרי, ביקר את המתודולוגיה של סקירת קאס, וכן טען לחוסר בשקיפות ולכך שעורכי הסקירה אינם מומחים בתחום.
ביקורות על הסקירה > עמדות גופים אחרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. אם מפרטים על ארגונים שאינם רפואיים ואינם המפלגות בבריטניה, כדאי לפרט על עוד ארגונים למיניהם.
האגודה למען רפואת מגדר מבוססת ראיות (אנ'), ארגון המוגדר כארגון שנאה לפי המרכז המשפטי לדרום העני, קיבלה את מסקנות הסקירה וכינתה אותה "מכוננת" ו-"מסמך היסטורי שלא ניתן להפריז בחשיבותו".
מאה שנים... עשרת הגדולים

מאה שנים... עשרת הגדולים (באנגלית: AFI's 10 Top 10) היא רשימה של מאה הסרטים האמריקאיים הטובים ביותר בקטגוריות מסוימות, כפי שנקבע על ידי מכון הסרטים האמריקאי, על פי סקר של יותר מ-1,500 אנשי תעשיית הקולנוע, אשר בחרו מתוך רשימה של 500 סרטים. הרשימה הוצגה לראשונה בתוכנית ספיישל ברשת CBS ב-7 ביולי 2008, במסגרת סדרת מאה שנים... של מכון הסרטים האמריקאי.
אריסה

| --- | --- |

צנצנת אריסה
 
 מאכלים
 סוג:  רוטב, hot sauce 
 מוצא:  צפון אפריקה
 מרכיבים עיקריים:  פלפל 
 
הכנת אריסה ביתית
אריסה, עריסה, הריסה, חריסה, הרוש או סחקה (בערבית: هَرِيسَة, תעתיק מדויק: הריסה, ששורשה הלשוני מקביל לשורש ה-ר-ס ולמילים העבריות "הריסה" ו"הרס", בהוראת: מעוך, מחית, דייסה) היא ממרח צפון אפריקאי מסורתי מתוק או חריף, המבוסס על פלפלים חריפים מסוג שאטה (פלפל סודני, מכונה גם סודניה ופירי פירי), לרוב מיובש, יחד עם פלפלים מתוקים בתוספת שום, שמן, ותבלינים נוספים.
מרכיבים

ישנם שני סוגי אריסה - מתוקה וחריפה. נהוג לכנות את המתוקה אריסה ואת החריפה סחקה. האריסה המתוקה מכילה כמות עיקרית של פלפלים מתוקים, ואילו הסחקה מכילה בעיקר פלפלים חריפים וכמות קטנה של פלפלים מתוקים.
בנוסף לחומרי הבסיס שהם פלפלים מיובשים, שום ושמן, דרכי ההכנה של הממרח משתנות על פי אזורי המחיה והמדינות בהן הוא נפוץ.
במרוקו נהוג להכין את האריסה מפלפלים מיובשים שהושרו במים ונטחנו עם קליפתם, שום, כמון ומלח. תהליך הטחינה מלווה בהזלפה קבועה של שמן צמחי. באזורים מסוימים במרוקו מתווספת גם פפריקה מעושנת לרשימת התבלינים.
בלוב נהוג להוסיף על התבלינים הנ"ל גם זרעי כוסברה וקימל (כרוויה תרבותית). את חלק מכמות הפלפל המיובש מחליפים בפלפל טרי (לרוב הסוג המתוק).
שימושים במזון

במרוקו נהוג לאכול את האריסה כתוספת לארוחה, כגון כממרח על לחם, או לשלבה במאכלים עצמם. סלט מבושל מפורסם מאוד המכיל אריסה נקרא חיז'ו (גזר במרוקאית), והוא סלט המורכב מגזרים מבושלים המעורבבים בשמן, לימון, שום (באזורים מסוימים גם תוספת כמון) וכמויות משתנות של אריסה מתוקה וסחקה חריפה - התלויה ברמת החריפות הרצויה למבשל. ישנה גם גרסה טרייה לסלט המכילה גזרים מגורדים טריים וכוסברה.
מנה מפורסמת נוספת נקראת "מז'וז'ין" (בתרגום - נשואים), מנה המורכבת משני סרדינים אשר נוקו מעצמות וממולאים בתערובת של עשבי תיבול, שום טחון ואריסה, שהודבקו זה לזה בעזרת התערובת, ולאחר מכן נטבלו בקמח וביצה וטוגנו.
בנוסף האריסה משודכת לתבשילי דגים ובשר רבים, וגם סלטים מבושלים.
בתוניס האריסה היא מרכיב חשוב בתיבול בשרים, מרקים (בעיקר מרקי דגים - החשוב בהם הוא המרק האדום לקוסקוס).
רטבים וממרחים דומים

באינדונזיה ישנו ממרח בשם סמבל. מדובר בגרסה מאוד דומה לאריסה, אלא שהיא מכילה כמות נוזלים גדולה יותר והממרח דומה יותר לרוטב.
בקוריאה ישנו ממרח הקרוי גוצ'וג'אנג (Gochujang). בדומה לאריסה הוא מרכיב בסיסי במרבית מאכלי קוריאה ומשמש לתיבול אורז, מרקים, קימצ'י (ירקות כבושים), רטבים לסלט (בדרך כלל משודך לרוטב סויה, ג'ינג'ר ושמן שומשום), ואף משמש כחומר מקשר במנה הנקראת ביבימבאפ (אורז מעורבב שבדרך כלל מכיל שאריות שונות מהמקרר, בצל ירוק, נבטים, ומתובל בגוצ'וג'אנג, רוטב סויה ושמן שומשום.
בתימן קיים הסחוג - ממרח כמעט זהה במרכיביו ל"סחקה". שימושיו דומים מאוד לשימושי האריסה אם כי לא נפוץ לערבב בו גם פלפלים מתוקים, על כן הוא חריף משמעותית מהאריסה או הסחקה. ישנם שני סוגי סחוג - ירוק ואדום, הירוק מכיל פלפלים ירוקים מיובשים ועשבי תיבול רבים, האדום נטול עשבי התיבול ומכיל פלפלים אדומים חריפים.
בספרד והפיליפינים יש רוטב בשם אדובו (Adobo) - שהוא מחית פלפלים, שום, מלח, חומץ במקום שמן ואורגנו. במקסיקו נהוג להכין אותו מצ'ילי גוואחיו מיובש (guajillo)
בקולומביה ואקוודור יש ממרח בשם אחי (Ají) המורכב מעגבניות ירוקות (אחיטומטה) ופלפלים חריפים מיובשים, מעובד יחד עם שום, בצל, פטרוזיליה ומים.
בסין יש ממרח פלפלים הקרוי דובנג'יאנג (Doubanjiang) - אותו מכינים מפולי סויה, פולים (פול), אורז, מלח ים ופלפלים מיובשים טחונים - התערובת כולה מרוסקת ומותססת ורק לאחר מכן נאכלת.
בקרב יהדות לוב קיים ממרח דומה בשם פלפלצ'ומה, המורכב מפלפל חריף, פפריקה, שום, שמן ומלח.
חתונה לבנה (אלבום)

ערך זה עוסק באלבום של הזמר שלום חנוך. אם התכוונתם לסרט הקולנוע הצרפתי, ראו .
"חתונה לבנה" הוא אלבום הסולו השני בעברית של הזמר הישראלי שלום חנוך, שיצא בשנת 1981, 4 שנים אחרי, האלבום אדם בתוך עצמו. האלבום נחשב לפורץ דרך בסגנונו המוזיקלי. השירים עוסקים, בין השאר, במערכות יחסים, בעצמאות, בהצלחה, וכן בתהליך גירושיו של חנוך.
האלבום קיבל צליל כבד ומחוספס, כשהדגש היה על הליווי הכלי ולא על השירה, וחנוך שר לראשונה בקולו המוכר כיום ולא בקול הגבוה שאפיין אותו בתחילת דרכו. שלום חנוך ולואי להב העידו, שבמידה ויימצאו כל סרטי ההקלטה המקוריים, בכוונתם להכין מהדורה מחודשת, במיקס ועריכה דיגיטלית חדשים.
האלבום "חתונה לבנה" נמכר בלמעלה מ-60 אלף עותקים, והוא נחשב לאחד מאלבומי הרוק החשובים ביותר שנעשו בישראל. בשנת 2008 יצא אלבום מחווה בשם "הדרכים הידועות", הכולל גרסאות כיסוי של אמנים שונים לשירי האלבום. מתוך האלבום זכתה להצלחה גרסתו של אביתר בנאי לשיר "חתונה לבנה".
רשימת רצועות

כל השירים נכתבו והולחנו על ידי שלום חנוך.
| חתונה לבנה> מס' | חתונה לבנה> שם | חתונה לבנה> משך | חתונה לבנה>  | חתונה לבנה>  | חתונה לבנה>  | חתונה לבנה>  | חתונה לבנה>  | חתונה לבנה>  | חתונה לבנה>  |
| --- | --- | --- | --- | --- | --- | --- | --- | --- | --- |
| 1. | הדרכים הידועות  | 5:31 |  |  |  |  |  |  |  |
| 2. | הו את  | 4:24 |  |  |  |  |  |  |  |
| 3. | חתונה לבנה  | 3:22 |  |  |  |  |  |  |  |
| 4. | זה רק געגוע  | 3:44 |  |  |  |  |  |  |  |
| 5. | רומן אמיתי  | 3:27 |  |  |  |  |  |  |  |
| 6. | תאונה  | 3:21 |  |  |  |  |  |  |  |
| 7. | כסף  | 3:39 |  |  |  |  |  |  |  |
| 8. | באה אלי או הולכת  | 3:16 |  |  |  |  |  |  |  |
| 9. | תמונת מצב  | 2:58 |  |  |  |  |  |  |  |
| 10. | דיברנו על הצלחה  | 3:21 |  |  |  |  |  |  |  |
| 11. | שחרר אותי  | 4:04 |  |  |  |  |  |  |  |
| 12. | שיר דרך  | 4:54 |  |  |  |  |  |  |  |
| משך כולל: | משך כולל: | 46:01 |  |  |  |  |  |  |  |
משתתפים

לואי להב: הקלטה והפקה אמנותית
ירוסלב יעקובוביץ': עיבודים והפקה מוזיקלית, סקסופון, מפוחית, ליריקון
שלום חנוך: שירה, גיטרה חשמלית, עיבודים
מיקי שביב: גיטרה בס
גיל דור: גיטרה
מאיר ישראל (8, 9, 12), ז'אן פול זימבריס (2, 4, 5, 6) ואהרל'ה קמינסקי: תופים
אלונה טוראל: פסנתר
משה לוי: אורגן האמונד, פסנתר (8)
דפנה ארמוני ומזי כהן: קולות רקע
טכנאי אולפן: איתמר גפני, עמוס שוחט
מיכאל תפוח: מפיק
הערות שוליים

↑  שלום חנוך: "אריק שרון עדיין לא עוצר באדום", באתר ynet, 1 ביולי 2002
↑  ריאיון עם לואי להב, באתר וואלה, 24 בינואר 2010
↑  כתבה על האלבום באתר "פרשן"
↑  בן שלו, תעתוע חולף, על אלבום המחווה ל"חתונה לבנה" של שלום חנוך, באתר הארץ, 12 במרץ 2008
| שלום חנוך |
| --- | --- | --- |
| אלבומים | Shalom‏ (1971) • אדם בתוך עצמו (1977) • חתונה לבנה (1981) • על פני האדמה (1983) • מחכים למשיח (1985) • רק בן אדם (1988) • בגלגול הזה (1991) • א-לי-מות (1994) • ערב ערב (1997) • אור ישראלי (2003) • שלום חנוך (2009) • המקרה והטעות (2015) • זום (2016) • הרצל לילנבלום (2021) |  |
| עם אריק איינשטיין | שבלול (1970) • פלסטלינה (1970) • מוסקט (1999) • מחוברים: שבלול ופלסטלינה (2011) |  |
| עם השלושרים | השלושרים (1969) • היושבת בשורה הראשונה / פגישה לאין קץ (1970) • זה לא יכול להיות / תסתכל אלוהים ותראה  (1970) |  |
| עם תמוז | סוף עונת התפוזים (1976) |  |
| אלבומי הופעה | בהופעה חיה (1978) • אריק איינשטיין ושלום חנוך בהופעה משותפת (1979) • שלום חנוך בהופעה - רומן אמיתי (1989) • יציאה (עם משה לוי) (2004) • שלמה ארצי ושלום חנוך בקיסריה (2005) • 4 תחנות (2011) • יציאה 2 (עם משה לוי) (2012) |  |
| אוספים ומארזים | לא יכול לישון עכשיו (1992) • משירי שלום חנוך (1995) הקופסה (2004) • המיטב (2006) • האלבומים המקוריים (2013) |  |
| --- | --- |
בקרת זהויות :  MusicBrainz release group: 3e9ecaad-cfa4-4c71-b60e-d808cf82a438 
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
פיטרבילט 379

| --- | --- |

Peterbilt 379, שנת 2003
 מאפיינים כלליים
 יצרן:  פיטרבילט (אנ')
 שנות ייצור:  1987–2007
 הרכבה:  ארצות הברית ארצות הברית
 מודל קודם:  Peterbilt 359
 מודל אחריו:  פיטרבילט 389
 סיווג:  משאית כבדה, Tractor Unit (גורר סמי-טריילר)
 משקל:  14,969 ק"ג ומעלה (כולל כושר מטען מקסימלי)
 מפרט טכני
 מנוע:  מנוע קטרפילר 3176, C-11, C-12, C-13, C-15, C-16  (מנוע טורבו דיזל)  מנוע קטרפילר סדרות: 3406 B,C,E,P  מנוע קטרפילר סדרה EWS  מנוע "Detroit Diesel" (אנ') סדרות: 60, 90  מנוע "Cummins" (אנ') סדרות NTC, N-14, ISM, ISX, ISMe5, ISXe5, Signature 600
פיטרבילט 379 (באנגלית: Peterbilt 379) היא סדרת משאיות מסוג "Tractor unit" (אנ') בתצורות סמי-טריילר ופול-טריילר, המשמשים לגרירה, מתוצרת פיטרבילט (אנ') (שם רשמי: Peterbilt Motors Company) האמריקאית אשר יוצרו בין השנים 1987–2007 בארצות הברית.
בארצות הברית מוגדרים דגמי "פיטרבילט 379" כמשאיות דרגה 8 ("Class 8") (אנ'), כלומר משאית שמשקל הברוטו שלה ("Gross vehicle weight rating", (אנ'))  עולה על 33,001 ליברות (14,969 קילוגרם). המשאית מוצעת עם מספר דגמי מנועים לבחירת הלקוח, ובהם מנועי דיזל של קטרפילר, דטרויט דיזל וקאמינס. הספק המנועים יכול להגיע עד 600 כ"ס (450 קילוואט). הגורר כולל תא נהג עם 2 דלתות, וניתן לבחור האם להוסיף תא שינה מאחוריו או לא (פיטרבילט מציעה את שתי האפשרויות).
דגם זה זכה לפרסום בסרט "הרובוטריקים" בו הוא מופיע כצורת המשאית של מנהיג הרובוטריקים אופטימוס פריים. בנוסף לסרטי הרובוטריקים הוא הופיע בסרטי קולנוע אחרים, בהם "מהיר ועצבני".
"פיטרבילט 379"

דגם  "פיטרבילט 379" הייתה משאית הדגל של היצרן "פיטרבילט" משנת 1987 ועד שנת הדגם 2007, ושמרה על אף ארוך זמין באורכים סטנדרטיים ובאורך מכסה המנוע הארוך. לאחר שהחליף את דגם ה-"359" בשנת 1987, הדגם נשאר בייצור עד מרץ 2007 עם 1,000 יחידות אחרונות שהיו קרויות "Legacy Class 379".
החלק העיקרי בדגם ה-"פיטרבילט 379"  הוא הגורר אליו ניתן לחבר נגררים שונים.
הדגם היה פופולרי מאוד ל"נהגים בעלים-מפעילים" (owner-operator drivers). בהובלות מדובר בנהג משאיות מסחרי עצמאי או בעסק קטן שמפעיל משאיות להובלת סחורות על כבישים מהירים עבור לקוחותיו. מרבית "מפעילי הבעלים" הופכים להיות נהגים לחברות הובלות תחילה על מנת לצבור ניסיון ולקבוע כי הקריירה מתאימה להם.
משאית "פיטרבילט 379" הושקה ב-2 תצורות: הורכב פגוש לחלק האחורי של הקבינה בגודל 119 אינץ' (302.26 ס"מ), ומכסה מנוע באורך מורחב עבור דגם עם פגוש לחלק האחורי של הקבינה בגודל 127 אינץ' (322.58 ס"מ).
דגם "פיטרבילט 379" נבדל מדגם "פיטרבילט 359" (מבחינה חיצונית) בשימוש בשמשה קדמית מוגדלת (המאפשרת מגבים אופקיים לשמשה). דגם "פיטרבליט 379" הוצג עם  אותות פנייה (וִינְקֶר, פנס איתות) על  הפנסים הראשיים  (ולא בפגוש), מה שהופך את הפנסים המלבניים לסטנדרטיים.
תמונות

ה"פיטרבילט 379" שמגלם את אופטימוס פריים
"פיטרבילט 379"
"פיטרבילט 379"
"פיטרבילט 379"
"פיטרבילט 379"
"פיטרבילט 379"
"פיטרבילט 379"
ראו גם

משאית סמי-טריילר
פיטרבילט 281 ו-351
פיטרבילט 389
הערות שוליים

↑  "פיטרבילט 379" allstatepeterbilt.com/blog//peterbilt-379-performance-and-capabilities
↑  "פיטרבילט 379", מנוע 14.6 ליטר barrett-jackson.com/Events/Event/Details/1992-PETERBILT-379-TRANSFORMERS
↑  "פיטרבילט 379" כולל תא שינה truckpaper.com/listings/trucks
Yours Truly

Yours Truly (בעברית: "שלך בנאמנות") הוא אלבום אולפן הבכורה של הזמרת אריאנה גרנדה, האלבום יצא לאור ב-30 באוגוסט 2013, בהפקת חברת התקליטים ריפבליק רקורדס. האלבום הושפע ממוזיקת R&B של שנות ה-90 ומאמנים רבים כגון ויטני יוסטון, איימי ויינהאוס, כריסטינה אגילרה, מריה קארי ועוד.
הסינגל הראשון מתוך האלבום, "The Way" יצא ב-26 במרץ 2013 וזכה להצלחה מפתיעה, דורג במקום 10 במצעד הפזמונים האמריקאי בילבורד הוט 100 בשבוע הראשון ליציאתו ומקום תשיעי בשיאו במצעד.
הסינגל השני, "Baby I" יצא ב-22 ביולי 2013 לא הצליח לשחזר את ההצלחה של הסינגל הראשון והגיע למקום 21 בבילבורד הוט 100 (אך הגיע למקום 6 במצעד היפני).
"Right There" שיצא ב-6 באוגוסט 2013, הוא הסינגל השלישי והאחרון מתוך האלבום, והוא בהשתתפות הראפר ביג שון.
השיר "Almost Is Never Enough" הוא שיר מפסקול הסרט "בני הנפילים: עיר של עצמות" והשיר "
Popular Song" הוא סינגל של הזמר מיקה, בו משתתפת אריאנה.
עם הוצאתו, זכה האלבום לשבחים ממבקרי מוזיקה, בעיקר בזכות היכולות הווקאליות של גרנדה שהושוו על ידי המבקרים ליכולות הווקאליות של מריה קארי ועל כך שהוא מזכיר מוזיקת אר אנד בי משנות ה-90. האלבום הגיע למקום הראשון במצעד האלבומים האמריקאי בילבורד 200, עם מכירות של 138,000 עותקים בשבוע הראשון ליציאתו, והוא האלבום הראשון של גרנדה שמגיע למקום הראשון במצעד.
רשימת רצועות

| Yours truly> מס' | Yours truly> שם | Yours truly> כותב(ים) | Yours truly> משך | Yours truly>  | Yours truly>  | Yours truly>  | Yours truly>  | Yours truly>  | Yours truly>  |
| --- | --- | --- | --- | --- | --- | --- | --- | --- | --- |
| 1. | Honeymoon Avenue  |   | 5:39 |  |  |  |  |  |  |
| 2. | Baby I  |   | 3:17 |  |  |  |  |  |  |
| 3. | Right There (בשיתוף פעולה עם ביג שון)   |   | 4:07 |  |  |  |  |  |  |
| 4. | Tattooed Heart  |   | 3:14 |  |  |  |  |  |  |
| 5. | Lovin' it  |   | 3:00 |  |  |  |  |  |  |
| 6. | Piano  |   | 3:54 |  |  |  |  |  |  |
| 7. | Daydreaming  |   | 3:31 |  |  |  |  |  |  |
| 8. | The Way (בשיתוף פעולה עם מק מילר)   |   | 3:47 |  |  |  |  |  |  |
| 9. | You'll Never Know  |   | 3:34 |  |  |  |  |  |  |
| 10. | Almost Is Never Enough (בשיתוף פעולה עם ניית'ן סייקס מדה וונטד)   |   | 5:28 |  |  |  |  |  |  |
| 11. | Popular Song (בשיתוף פעולה עם מיקה)   |   | 3:20 |  |  |  |  |  |  |
| 12. | Better Left Unsaid  |   | 3:32 |  |  |  |  |  |  |
| משך כולל: | משך כולל: | משך כולל: | 46:28 |  |  |  |  |  |  |
| רצועות בונוס ב-iTunes> מס' | רצועות בונוס ב-iTunes> שם | רצועות בונוס ב-iTunes> כותב(ים) | רצועות בונוס ב-iTunes> משך | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  | רצועות בונוס ב-iTunes>  |
| --- | --- | --- | --- | --- | --- | --- | --- | --- | --- |
| 13. | The Way (ספרדית-אנגלית) (בשיתוף עם מק מילר)   |   | 3:46 |  |  |  |  |  |  |
| משך כולל: | משך כולל: | משך כולל: | 50:14 |  |  |  |  |  |  |
סיבוב הופעות

גרנדה יצאה לסיבוב ההופעות הראשון שלה שנקרא "The Listening Sessions", שנוצר כדי לתמוך באלבום הבכורה שלה. טרום מכירת כרטיסים יצאו למכירה ביום חמישי, ה-18 ביולי 2013. הכרטיסים הרגילים יצאו למכירה ביום שישי, ה-19 ביולי 2013. בריאיון לתחנת רדיו ב-16 ביולי 2013, הודיעה גרנדה כי סיבוב ההופעות מתוכנן להיות מורחב לערים נוספות ברחבי ארצות הברית ובמדינות אחרות, לאחר שחרורו של האלבום.
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| בריטניה (BPI) | זהב | 100,000 |
| יפן (RIAJ) | זהב | 125,000 |
| קנדה (Music Canada) | זהב | 40,000 |
סיכום
| בכל העולם | — | 2,850,000 |
מבצע קלחת 2

זחלמי"ם וטנקים מסוג שוט קל במעבר גבול ישראל–לבנון חוזרים מגבול לבנון
טנק שוט-קל (סנטוריון משופר) בתנועה על ציר בתוך כפר לבנוני
לוחמים מציגים את דגל אש"ף ותמונתו של עורך הדין הלבנוני אחמד סוויד
הרמטכ"ל רא"ל חיים בר-לב ולצדו אלוף אברהם אדן, מפקד הכוחות המשוריינים בסיני. מאחוריהם טנק שוט-קל שהשתתף במבצע
מבצע קלחת 2 הוא מבצע צבאי שנערך ב-12 וב-13 במאי 1970 לביעור ריכוזי מחבלים בשישה כפרים בדרום לבנון, באזור במורדות המזרחיים של הר דב, שכונה "פתחלנד", שהתפשט בהדרגה והפך לקרב בין כוחות צה"ל והצבא הסורי שהסתייע בחיל משלוח עיראקי.
רקע

בראשית אפריל 1970 התגברה מאוד פעילות המחבלים מאזור ה'פתחלנד' לעבר יישובי אצבע הגליל. עד 11 במאי בוצעו 61 פעולות טרור נגד 22 יישובים. קריית שמונה ספגה חמישה מטחי קטיושות, מתוכם שלושה ימים ברציפות בימים 9–11 במאי. בהפגזות אלה נהרגו שבעה אזרחים ישראלים ו-18 נפצעו. לנוכח פעולות הטרור החליטה הממשלה על תגובה צבאית חזקה ומיידית. ב-10 במאי הוחלט בצה"ל לפשוט פשיטה משוריינת על בסיסי מחבלים שהיו ממוקמים בשישה כפרים לבנוניים שעל מורדות החרמון המערביים. כוונת המבצע הייתה להשתלט על אזור ה'פתחלנד' ולבער את בסיסי המחבלים כדי להסיר את האיום על אצבע הגליל. המשימה הוטלה על חטיבת השריון הסדירה 'ברק' (חטיבה 188) בפיקודו של אל"ם משה בר-כוכבא ('בְּרִיל'). נוסף על שני גדודי הטנקים המוקטנים של החטיבה, גדוד 74 וגדוד 53, הוקצו למבצע פלוגת חי"ר מוקטנת מיחידת הסיור הפיקודית 483 ('אגוז'), סיירת גולני, פלוגה מגדוד 51 של גולני בזחל"מים, כוחות הנדסה באמצעי צמ"ה (ציוד מכני הנדסי), חוקרי שבויים, יחידות ארטילריה, מַסוקים ומטוסים קלים לתצפית, לקישור ארטילרי ולממסר. התוכנית הייתה שחטיבת השריון ברק בפיקוד משה בר כוכבא תתקוף עם שחר שישה כפרים שבהם בסיסי מחבלים ותשלים את טיהורם ותפוצץ את מתקניהם עד לשעה 14:00 וזאת בסיוע כוחות הנדסה, תותחנים ואוויר.
הפקודה ניתנה בבוקר 10 במאי 1970 ולכוח ניתנו יומיים להתארגנות. תדריך אחרון ניתן לכוח ביום שלפני היציאה למבצע במחנה 'פילון' בנוכחות הרמטכ"ל חיים בר-לב ואלוף פיקוד הצפון מוטה גור.
בשעה 3:30 הסתיימה היערכות הכוח והכלים תודלקו לקראת תנועה.